Legal Document

Category: 175

Text:
94. ΑΠΟΦΑΣΙΣ ΥΠΟΥΡΓΟΥ ΣΥΝΤΟΝΙΣΜΟΥ ΚΑΙ ΟΙΚΟΝΟΜΙΚΩΝ Αριθ.162559/5423 της 15/19 Νοεμ.1977 (ΦΕΚ Β΄1233) Περί καθορισμού επιμισθίου δικαστικών λειτουργών και μελών του Νομικού Συμβουλίου του Κράτους. Σύμφωνα με τις διατάξεις της παρ.4 σε συνδυασμό με τις παρ.1 και 2 του άρθρ.11 του Νόμ.445/76 “περί εκπροσωπήσεως της Ελλάδος εις τας Ευρωπαϊκάς Κοινότητας κλπ.”,αποφασίζουμε: Καθορίζουμε το μηνιαίο επιμίσθιο των δικαστικών λειτουργών και των μελών του Νομικού Συμβουλίου του Κράτους στους οποίους ανατίθενται, κατ’ εφαρμογήν του άρθρ.11 του Νόμ.445/76, παράλληλα προς την άσκηση των κυρίων τους καθηκόντων και καθήκοντα Συμβούλου του Υπουργού Συντονισμού, στο ποσό των 25% του συνόλου των αποδοχών τους (μισθού και πάσης φύσεως επιδομάτων). Τούτο είναι καταβλητέο από την ημέρα της αναλήψεως από τον καθένα των ανωτέρω πρόσθετων καθηκόντων βάσει της σχετικής περί αποσπάσεως ή διαθέσεώς του εις το Υπουργείον Συντονισμού κοινής υπουργικής αποφάσεως. Η σχετική δαπάνη θα βαρύνει τις πιστώσεις του τακτικού προϋπολογισμού του Υπουργείου Συντονισμού. Η απόφαση αυτή να δημοσιευθεί στην Εφημερίδα της Κυβερνήσεως. Σελ.276,26(β) Τεύχος ΣΤ21-Σελ.90 24.Γ.α.94 Υπουργείο Συντονισμού 95. ΠΡΟΕΔΡΙΚΟΝ ΔΙΑΤΑΓΜΑ υπ’  αριθ.164 της 4/9 Μαρτ.1978 (ΦΕΚ Α΄36) Περί επεκτάσεως της παρά τω Υπουργείω Συντονισμού συσταθείσης υπό του άρθρ.32 του Ν.Δ.4242/1962 παγίας προκαταβολής και επί των λοιπών δαπανών υπηρεσιακών αποστολών και μεταβάσεων εις το εξωτερικόν. Έχοντες υπ’ όψει: 1.Τας διατάξεις:α)του άρθρ.56 παρ.1 του Ν.Δ. 321/1969 “περί Κώδικος Δημοσίου Λογιστικού”, β)του Β.Δ. 762/1969 “περί συστάσεως παγίων προκαταβολών”. 2.Την υπ’ αριθ.128/21.2.1978 γνωμοδότησιν του Συμβουλίου της Επικρατείας, προτάσει των Υπουργών Συντονισμού και Οικονομικών, αποφασίζομεν: Άρθρον μόνον.-1.Εις την συσταθείσαν παρά τω Υπουργείω Συντονισμού δυνάμει του άρθρ.32 του Ν.Δ.4242/1962 παγίαν προκαταβολήν προς αντιμετώπισιν δαπανών σχετιζομένων με την εφαρμογήν του Νόμ.4226/1962 και του Προγράμματος Περιφερειακής Αναπτύξεως, υπάγονται και άπασαι αι λοιπαί δαπάναι του Υπουργείου Συντονισμού αφορώσαι εις αποστολάς και μεταβάσεις εις το εξωτερικόν. Το Ν.Δ.4242/1962 παρατίθεται εν τόμ. 27 σελ. 194,05. 2.Εις τον Υπουργόν Συντονισμού, ανατίθεμεν την δημοσίευσιν και εκτέλεσιν του παρόντος Δ/τος.